除世孙、长子外，皆授镇国将军。辅国将军：镇国将军之子，皆授辅国将军。奉国将军：辅国将军之子，皆授奉国将军。镇国中尉：奉国将军之子，皆授镇国中尉。辅国中尉：镇国中尉之子，皆授辅国中尉。奉国中尉：辅国中尉、奉国中尉之子，皆授奉国中尉。洪武九年定诸王公主岁供之数：亲王，米五万石，钞二万五千贯，锦四十匹，纻丝三百匹，纱、罗各百匹，绢五百匹，冬夏佈各千匹，绵二千两，盐二百引，花千斤，皆岁支。马料草，月支五十匹。其缎匹，岁给匠料，付王府自造。靖江王，米二万石，钞万贯，馀物半亲王，马料草二